4.10. Μετασχηματισμός λαβής
| 4. Εργαλεία μετασχηματισμού |

### 4.10. Μετασχηματισμός λαβής

Σχήμα 14.148. Εργαλείο μετασχηματισμού λαβής

Αυτό το εργαλείο σας επιτρέπει να εφαρμόσετε διορθώσεις μετακίνησης, περιστροφής, περικοπής και κλιμάκωσης χρησιμοποιώντας τις λαβές στον καμβά.

Αρχική εικόνα: στρώση κειμένου

Μπορείτε να χρησιμοποιήσετε 1 έως 4 λαβές και το αποτέλεσμα εξαρτάται από τον αριθμό των λαβών. Το εργαλείο δρα σε επιλογή, ή, εάν δεν υπάρχει επιλογή, σε όλη τη στρώση. Η ενεργή λαβή είναι πιο μεγάλη από τις υπόλοιπες. Όταν ο δείκτης του ποντικιού είναι σε λαβή, πηγαίνει με ένα μικρό εικονίδιο που αναπαριστά την τρέχουσα ενέργεια.

Όταν πατάτε και μεταφέρετε μια λαβή, εφαρμόζεται ένας μετασχηματισμός και οι άλλες λαβές παραμένουν στη θέση τους:

- Με 1 λαβή: πατήστε και μεταφέρετε τη λαβή για να μετακινήσετε όλα τα εικονοστοιχεία της επιλογής.

  Σχήμα 14.149. Παράδειγμα για 1 λαβή (Μετακίνηση)

- Με 2 λαβές: όταν πατάτε και μεταφέρετε μια λαβή, περιστρέφετε γύρω από την άλλη λαβή ως κέντρο και κλιμακώνετε την επιλογή, κρατώντας την αναλογία διαστάσεων.

  Σχήμα 14.150. Παράδειγμα 2 λαβών (Περιστροφή και κλιμάκωση)

- Με 3 λαβές: όταν πατάτε και μεταφέρετε μια λαβή, περικόπτετε και κλιμακώνετε την επιλογή, η αναλογία διαστάσεων δεν διατηρείται.

  Σχήμα 14.151. Παράδειγμα 3 λαβών (Περικοπή και κλιμάκωση)

- Με 4 λαβές: όταν πατάτε και μεταφέρετε μια λαβή, αλλάζετε την προοπτική και κλιμακώνετε την επιλογή, η αναλογία διαστάσεων δεν διατηρείται.

  Σχήμα 14.152. Παράδειγμα για 4 λαβές (Αλλαγή προοπτικής και κλιμάκωση)

#### 4.10.1. Ενεργοποίηση του εργαλείου

Υπάρχουν διαφορετικές δυνατότητες για να ενεργοποιήσετε το εργαλείο:

- Από το μενού εικόνας: Εργαλεία → Εργαλεία μετασχηματισμού → Μετασχηματισμός λαβής

- Το εργαλείο μπορεί επίσης να κληθεί πατώντας το εικονίδιο εργαλείου:

- ή πατώντας τη συντόμευση πληκτρολογίου ShiftCtrlH.

#### 4.10.2. Τροποποιητικά πλήκτρα

Shift

  Πατήστε το Shift και πατήστε σε μια λαβή για να τη μετακινήσετε.

Ctrl

  Πατήστε το Ctrl και πατήστε σε μια λαβή για να τη μετακινήσετε.

#### 4.10.3. Επιλογές

Σχήμα 14.153. Επιλογές εργαλείου μετασχηματισμού λαβής

Οι διαθέσιμες επιλογές εργαλείου μπορούν να προσπελαστούν διπλοπατώντας το εικονίδιο εργαλείου μετασχηματισμού λαβής. στην εργαλειοθήκη.

Μετασχηματισμός, κατεύθυνση, παρεμβολή, περικοπή, εμφάνιση προεπισκόπησης εικόνας, οδηγοί

  | Σημείωση
  Δείτε το Τμήμα 4.1, «Κοινά χαρακτηριστικά» για περιγραφή των επιλογών εργαλείου που εφαρμόζεται σε πολλά ή σε όλα τα εργαλεία μετασχηματισμού.

Αδιαφάνεια εικόνας

  Για να ορίσετε την αδιαφάνεια της προεπισκόπησης

Κατάσταση λαβής

  Αυτές οι επιλογές περιγράφονται στην ενότητα τροποποιητές πλήκτρων.

4.9. Ενοποιημένος μετασχηματισμός |  | 4.11. Αναστροφή

Αναφέρτε το σφάλμα στον ανιχνευτή σφαλμάτων