Κεφάλαιο 1. Εισαγωγή
| Μέρος I. Ξεκίνημα |

## Κεφάλαιο 1. Εισαγωγή

## 1. Καλώς ορίσατε στο GIMP

Το GIMP είναι ένα εργαλείο επεξεργασίας φωτογραφίας πολλών λειτουργικών. Το GIMP είναι ακρώνυμο για GNU πρόγραμμα επεξεργασίας εικόνας. Το GIMP είναι κατάλληλο για μια ποικιλία εργασιών χειρισμού εικόνας, που περιλαμβάνει επεξεργασία φωτογραφίας, σύνθεση εικόνας και κατασκευή εικόνας.

Το GIMP έχει πολλές δυνατότητες. Μπορεί να χρησιμοποιηθεί ως ένα απλό πρόγραμμα βαφής, ένα υψηλής ποιότητας πρόγραμμα επεξεργασίας φωτογραφίας, ένα άμεσο ομαδικό επεξεργαστικό σύστημα, μία απόδοση εικόνας μαζικής παραγωγής, ένας μετατροπέας τύπου εικόνας, κλ.

Το GIMP είναι αναπτυσσόμενο και επεκτάσιμο. Είναι σχεδιασμένο να επαυξάνεται με πρόσθετα και επεκτάσεις για να κάνει σχεδόν οτιδήποτε. Η προχωρημένη διεπαφή σεναρίου επιτρέπει οτιδήποτε από την πιο απλή εργασία μέχρι τις πιο σύνθετες διαδικασίες επεξεργασίας εικόνας να γίνονται εύκολα σενάρια.

Μία από τις δυνάμεις του GIMP είναι η ελεύθερη διαθεσιμότητα του από πολλές πηγές για πολλά λειτουργικά συστήματα. Οι περισσότερες διανομές GNULinux περιλαμβάνουν το GIMP ως τυπική εφαρμογή. Το GIMP είναι επίσης διαθέσιμο για άλλα λειτουργικά συστήματα όπως Microsoft Windows™ ή Mac OS X™ της Apple (Darwin). Το GIMP είναι μια εφαρμογή ελεύθερου λογισμικού που καλύπτεται από τη γενική δημόσια άδεια [GPL]. Το GPL παρέχει στους χρήστες την ελευθερία πρόσβασης και μεταβολής του πηγαίου κώδικα που συνθέτουν προγράμματα υπολογιστών.

### 1.1. Συγγραφείς

Η πρώτη έκδοση του GIMP γράφτηκε από τους Peter Mattis και Spencer Kimball. Πολλοί άλλοι προγραμματιστές συνέβαλαν πιο πρόσφατα και χιλιάδες έχουν παράσχει υποστήριξη και έλεγχο. Οι εκδόσεις του GIMP ενορχηστρώνονται πρόσφατα από τους Sven Neumann και Mitch Natterer και τα άλλα μέλη της ομάδας GIMP.

### 1.2. Το σύστημα βοήθειας GIMP

Η ομάδα τεκμηρίωσης GIMP και άλλοι χρήστες σας παρέχουν τις απαραίτητες πληροφορίες για την κατανόηση χρήσης του GIMP. Το εγχειρίδιο χρήστη είναι ένα σημαντικό μέρος αυτής της βοήθειας. Η τρέχουσα έκδοση είναι στον ιστότοπο της ομάδας τεκμηρίωσης [Έγγραφα GIMP] σε μορφή HTML. Η έκδοση HTML είναι επίσης διαθέσιμη ως βοήθεια περιεχομένου (εάν την εγκαταστήσατε) ενώ χρησιμοποιείτε το GIMP, πατώντας το πλήκτρο F1. Η βοήθεια σε ειδικά στοιχεία μενού μπορεί να προσπελαστεί πατώντας το πλήκτρο F1, ενώ ο δείκτης του ποντικιού εστιάζεται στο στοιχείο του μενού. Συνεχίστε την ανάγνωση για το ξεκίνημα του ταξιδιού GIMP.

### 1.3. Χαρακτηριστικά και δυνατότητες

Η παρακάτω λίστα είναι μια μικρή επισκόπηση μερικών από τα χαρακτηριστικά και τις δυνατότητες που σας προσφέρει το GIMP:

- Μια πλήρη σειρά εργαλείων ζωγραφικής που περιλαμβάνει πινέλα, μολύβι, αερογράφο, κλωνοποίηση κλ.

- Διαχείριση μνήμης βασισμένης σε παράθεση, έτσι το μέγεθος της εικόνας περιορίζεται μόνο από το διαθέσιμο χώρο δίσκου

- Δειγματοληψία υποεικονοστοιχείου για όλα τα εργαλεία ζωγραφικής για υψηλής ποιότητας εξομάλυνση

- Πλήρης υποστήριξη άλφα καναλιού για εργασία με διαφάνεια

- Στρώσεις και κανάλια

- Μια διαδικασιακή βάση δεδομένων για κλήση εσωτερικών συναρτήσεων GIMP από εξωτερικά προγράμματα, όπως Script-Fu

- Προχωρημένες δυνατότητες σεναρίων

- Πολλαπλές αναιρέσεις/ακυρώσεις αναιρέσεων (περιοριζόμενες μόνο από το χώρο του δίσκου)

- Εργαλεία μετασχηματισμού που περιλαμβάνουν περιστροφή, αυξομείωση μεγέθους, στρέβλωση και αναστροφή

- Υποστήριξη για μεγάλο εύρος μορφών αρχείων, που περιλαμβάνει GIF, JPEG, PNG, XPM, TIFF, TGA, MPEG, PS, PDF, PCX, BMP και πολλές άλλες

- Εργαλεία επιλογής που περιλαμβάνουν ορθογώνιο, έλλειψη, ελεύθερη επιλογή ασαφή επιλογή bezier και έξυπνο ψαλίδι

- Πρόσθετα που επιτρέπουν εύκολη προσθήκη νέων τύπων αρχείων και νέων φίλτρων εφέ.

Μέρος I. Ξεκίνημα |  | 2. Τι νέο υπάρχει στο GIMP 2.10;

Αναφέρτε το σφάλμα στον ανιχνευτή σφαλμάτων